**TÁJÉKOZTATÓ**

**a 2020. július 9-i képviselőtestületi ülésen elhangzott**

**interpellációkra tett intézkedésekről**

**Kérdések**

**Auer Miklós képviselő-testületi tag** elmondja, hogy olvasta a pályázati felhívást az új közterület felügyelő személye ügyében, szeretne érdeklődni, sikerült-e az állást betölteni.

***Bebes István polgármester*** *helyben megválaszolta a kérdést.*

**Szép Dániel képviselő-testületi tag** elmondja, hogy Jegyző Asszonynak volt egy felhívása a lakosok felé a szelektív hulladékgyűjtő szigetek állapotával kapcsolatban, szeretné megkérdezni, tapasztalnak-e valamilyen pozitív változást.

***Bebes István polgármester*** *helyben megválaszolta a kérdést.*

**Zsebe Ferenc képviselő-testületi tag** elmondja, hogy,

* tavaly novemberben vagy decemberben kérdezte Polgármester Úrtól, hogy a közlekedési lámpák átállítására van –e lehetőség a városban, akkor a választ el is fogadta, szeretné újra feltenni a kérdést, hogy megvan- e lehetőség arra, hogy ez az ügy újra terítékre kerüljön.

***Bebes István polgármester*** *helyben megválaszolta a kérdést.*

* a Híd út kátyúzásával kapcsolatban szeretné megkérdezni, van-e lehetőség a kátyúk megszüntetésére, Pénzügyi Irodavezető Asszonnyal mikor beszélt, azt mondta, van pénz a Rábán aluli utak rendbetételére, szeretné megkérdezni, hogy abból valamennyit nem lehetne-e erre az útra fordítani

***Sövegjártó Zoltán, a Városgondnokság Intézményvezetője*** *helyben megválaszolta a kérdést.*

* több Rábán túli városlakó megkereste azzal a kéréssel, hogy a Hegyaljai úton le a kerékpárútról lehetne-e egy lehajtót létrehozni a Híd út fele

*Tervezői állásfoglalást kértünk a lejhajtóval kapcsolatban, a kivitelezés előtt mindenképpen terveztetni szükséges. Nem egyszerű a feladat, a tervezést követően költségvetés készül, hogy mérlegelni lehessen a kivitelezés elindítását.*

* az orvosi rendelő parkolójában egy minőség és komfortérzetet javító intézkedést szeretne kérni, mert van olyan parkolóhely, ahol nagyobb esőzésnél körülbelül 20-25 cm-es víz áll

*Tervezői árajánlatot kértünk be a feladatra, a vízelvezetés megoldására. A jövő évi költségvetésben tervezetként előterjesztésre kerül.*

**Szlávik Csaba képviselő-testületi tag elmondja,** hogy arrólértesült, hogy a 3-as számú választókerületben is polgármesteri bejárás történt, szeretné megkérdezni, van-e lehetőség arra, hogy a terület képviselője részt vegyen az ilyen akciókban.

***Bebes István polgármester*** *helyben megválaszolta a kérdést.*

**Petrovics László képviselő-testületi tag** elmondja, hogy elküldte e-mailben a problémákat, választ még nem kapott rá. Sok a probléma, gyűlik azóta is. Például:

* a Felsőberki játszótéren homokozó van, de keret nincs, kérte, hogy tegyenek ki
* a kereszteknél nagy a fű, többször volt már eső, újra megnőtt
* Nádaljai játszótéren a homokozót eléri a tölgyfa.
* a temetőknél ismét megnőtt a gaz, Alsó- és Felsőberkinél a kerítéssel azóta sem történt semmi, Horvátnádaljai temetőnél az egyik fele tiszta, a másik fele, amely jogtalanul ki lett vágva újra megnőtt, Felsőberki temetőnél sem kultúrnövények vannak

*A Képviselő Úr által 2020 03.06.-án küldött kérdésekre Polgármester Úr válaszolt, ez kiküldésre került képviselő úrnak.*

**Interpellációk:**

**Szlávik Csaba képviselő-testületi tag** elmondja, hogy a járvány idején kéréssel fordult a Városfejlesztési és –üzemeltetési Osztály vezetőjéhez 2 db fa kivágásának ügyében, a feladat végrehajtása megtörtént, szeretné megköszönni a megtett intézkedést.

A Bartók lakótelep kosárlabdapálya elhelyezkedése olyan, hogy két utca sarkán helyezkedik el, a kiguruló labdák miatt mind a gyerekeknek, mind pedig az arra közlekedő autósoknak, bicikliseknek jobban kell figyelniük. Az idősebb korosztály kerékpározási szokásaival van a leginkább gond. Ugyanis a boltból biciklivel hazafele tartva, két táskával, olykor éthordóval megrakva, nos, ha ilyenkor kigurul egy labda a játszótérről, az igencsak balesetveszélyes helyzetet teremt. Szeretné megkérdezni, van-e lehetőség ennek a résznek a bekerítésére.

***Bebes István polgármester*** *helyben megválaszolta a kérdést.*

**Petrovics László képviselő-testületi tag elmondja,**

* Alsóberkiben a temető után van egy háromszög, amely az út alatt található, ahol folyamatosan áll a víz, szeretne kérni erre valami kézzel fogható megoldást

*Városgondnokság füvesítést tervez az őszi időszakban, ha ez nem vezet eredményre, akkor tervezéssel indítani kell a vízelvezető rendszer bővítését.*

* köszöni, hogy a Szent Imre herceg utcában megjavították a hidat, kivágták a veszélyes fát
* Felsőberkiben, tudna mondani egy helyrajzi számot, ahol betemették a vízelvezető árkot, a kökényest beletolták az árokba

*Kérjük, hogy a Műszaki Irodára a konkrét bejelentést megtenni szíveskedjék.*

* Horvátnádalján a 48-as utca és a Liszt Ferenc utca sarkán, közvetlenül a kerékpárút mellett található egy terület, amely tele van fákkal, bokrokkal, nagy a fű, szeretné kérni a nyírást

*Városgondnokság a fűnyírásokat elvégezte.*

*Elmondja továbbá, hogy*

* Horvátnádaljai temető mellett, ha folyamatosan vágva van a növényzet, azok egy idő után elpusztulnak, így azoknak a helyére tuja kerülhetne, vagy tisztán megmaradhatna a terület.
* ha esetleg mód és lehetőség lenne rá, akkor Alsóberkibe szeretne kihelyeztetni virágládát, ha lenne akkor azt megköszönné
* a Horvátnádaljai kultúrházba szeretnének felmenni, Dr. Gyürki László pápai prelátus Úr szeretne előadást tartani, de nem tudnak felmenni, mivel nem kapta rá engedélyt

***Bebes István polgármester*** *helyben megválaszolta a kérdéseket.*

**Auer Miklós képviselő-testületi tag** elmondja, hogy

* szeretné megköszönni a maszkokat, melyeket eljuttatattak hozzájuk
* köszöni a Rákóczi u. 55. tetőszerkezetének vagy paláinak cseréjét, amely további állagromlást fog megakadályozni, így már nem áznak be
* köszöni, hogy az Alkotás és Kossuth Lajos utca kereszteződésében megsüllyedt aszfaltot kijavították
* köszöni, hogy a Deák Utca 6-nál az északi falnál a fakivágást elvégezték.
* visszatérő téma a Rába hídnál felgyülemlő uszadék problémája, amely egyik nap van, másik nap nincs, szeretné megkérdezni, nem lehetne-e lépni valamit, hogy a meder közepére valamilyen terelő szerkezetet behelyezzen a Vízügyi Igazgatóság, bár szerinte ez megint akkora gond lesz, mint a forgalomirányító fényjelző készülékek beállítása, amelynek az elintézéshez drukkol, de már lemondott róla, és nagyon várja az elkerülőt
* szeretné kicseréltetni a régi Rába hídnak az északi részén a Halászcsárdánál lévő jelzőtáblát, mert lekopott, a piros szín most ott fehér

*Városgondnokság cseréli a táblát.*

Körmend, 2020. augusztus 31.

Forró Szilvia irodavezető s.k. Sövegjártó Zoltán intézményvezető s.k.